Olympijské zlatoOlympijské zlato
**Nikolaj Ivanovič Chabibulin**, prezývaný *Bulin Wall*, (\* 13. január 1973, Jekaterinburg (vtedy Sverdlovsk) je ruský hokejový brankár hrajúci za Torpedo Nižnij Novgorod v KHL.

Svoju seniorskú kariéru začínal v klube HC CSKA Moskva. Do zámoria sa dostal v roku 1993, keď bol draftovaný kanadským klubom Winnipeg Jets. V roku 2004 získal s Tampou Bay Lightning Stanley Cup, pričom sa stal prvým ruským brankárom, ktorý nastúpil vo finálovej sérii NHL.

S reprezentáciou v roku 1992 získal titul majstra sveta juniorov. V tom istom roku dosiahol aj olympijskú zlatú medailu. V roku 2002 získal bronzovú medailu, tiež z olympiády.

Hokejovú kariéru ukončil v roku 2014, ale v decembri 2023 podpísal kontrakt Torpedom Nižnij Novgorod, účastníkom KHL, v ktorom pracuje aj ako tréner brankárov.

Klubová kariéra
---------------

### Začiatky v NHL

Do NHL bol draftovaný v roku 1992 klubom Winnipeg Jets, v deviatom kole z celkového 204. miesta. Na začiatku sezóny 1993-94 hral Nikolaj s ruskými Penguins turné po Amerike a začiatkom januára 1995 hral už v NHL, kde zasiahol do 26 zápasov, ale len v ôsmich prípadoch vo víťaznom zápase.

V roku 1996 sa Jets presťahovali a premenovali na Phoenix Coyotes. Tu bol veľmi pracovne vyťažovaný brankár, v troch sezónach hral dokopy až 205 zápasov v základnej časti. Podľa odborníkov to bol jeho hlavný dôvod prečo nepodával tak dobré výkony aj v play-off a preto nikdy s tímom nepostúpil do druhého kola vyraďovacej časti. Vo svojej poslednej sezóne sa dostal do sporu s vedeným klubu a bol preradený do tímu Long Beach Ice Dogs v IHL, kde sa stal najužitočnejším hráčom sezóny. 

### Tampa Bay Lightning

Dňa 5. marca 2001 bol Chabibulin vymenený do Tampa Bay Lightning ako protihodnota za trojicu hráčov Mike Johnson, Paul Mara, Ruslan Zainullin. S tímom podpísal ročný kontrakt, ale pre zranenia odohral len dva zápasy. Zúčastnil sa zápasu NHL All-Star Game 2002, nastúpil na tretiu tretinu, kde chytil 20 striel a pomohol výberu sveta k výhre 8-5, ale nestal sa najužitočnejším hráčom zápasu. 

V Tampe za pomoci vychádzajúcich hviezd ako Vincent Lecavalier, Martin St. Louis a Brad Richards sa v roku 2003 dostal s tímom do play-off, čo bolo prvýkrát po 7 sezónach Tampy. Dokonca v roku 2004 získal s tímom Stanley Cup, prvý v histórii klubu. V tomto play-off odchytal Chabibulin 23 zápasov, z toho 5 bez inkasovaného gólu. V prvom kole proti New York Islanders si udržal až tri čisté kontá, čo bol nový rekord NHL (najviac čistých kont v jednom kole play-off). Na rozdiel od jeho predchádzajúcich pôsobení v NHL hrával v Tampe menej zápasov, keď ho vedel dobre nahradiť jeho kolega John Grahame.

Počas výluky v sezóne 2004/2005 sa vrátil domov do Ruska a nastupoval za Ak Bars Kazan.

### Chicago Blackhawks

Chabibulin v drese Chicaga v roku 2008
Po nových opatreniach v lige, po výluke, sa stal Chabibulin voľným hráčom a prestúpil do klubu Chicago Blackhawks. Podpísal štvorročnú zmluvu na 27 miliónov dolárov, čo znamenalo, že je najlepšie plateným brankárom v NHL. Prvá sezóna nedopadla podľa očakávania a s priemerom 3,35 gólu na zápas to bol jeho najhorší priemer od premiérovej sezóny a s Chicagom skončil na predposlednom mieste Západnej konferencie.

V júli 2008 Blackhawks podpísali kontrakt s brankárom Christobalom Huetom, ktorý prišiel z tímu Washington Capitals. Tento počin mal dosiahnuť stabilné výkony brankárskej dvojice spolu s Chabibulinom, avšak kvôli vysokému platu obidvoch brankárov (Huet dostával 5,6 milióna dolárov na sezónu), hrozilo Chabibulinovi, že sa dostane na listinu voľných hráčov. No neprestúpil a v základnej časti odchytal za Chicago 42 zápasov a vstupoval do play-off ako brankárska jednotka. V play-off si viedol výborne, keď vďaka jeho výkonom postúpili cez tímy Calgary Flames a Vancouver Canucks. Vo finále konferencie proti Detroitu Red Wings sa v treťom zápase zranil a zvyšok play-off odchytal už Huet. Sezónu skončili Blackhawks ziskom Stanley Cupu. 

### Edmonton Oilers

Chabibulin v drese Edmontonu
Dňa 1. júla 2009 podpísal štvorročnú zmluvu s Edmontonom Oilers za 12 miliónov dolárov. Do klubu prišiel ako náhrada za Dwayne Rolosona. Jeho debut proti Calgary Flames nedopadol podľa predstáv, keď po jeho chybe dostal v tretej tretine rozhodujúci gól od Davida Mossa. 13. januára 2010 musel podstúpiť operáciu chrbta a preto sa preňho sezóna skončila. 

V sezóne 2010-2011 sa vrátil v zápase proti Calgary Flames, v ktorom vychytal všetkých 37 striel a pomohol Edmontonu k víťazstvu. Avšak opäť sa zranil a tím opäť skončil na poslednom mieste v celej lige. V ďalšej sezóne zažil svoj najlepší mesiac v klube, keď počas októbra v siedmich zápasoch päťkrát vyhral a dvakrát prehral po predĺžení s priemerom 1,12 gólu na zápas a až s 96% úspešnosti zákrokov sa stal tretou hviezdou mesiaca.

Reprezentácia
-------------

Chabibulinov debut v reprezentácii bol za ZSSR na podujatí European Junior Championships. O rok neskôr nastupoval v reprezentácii SNŠ. V tomto roku dosiahol titul majstra sveta juniorov na turnaji, v ktorom odchytal šesť zápasov. 

V tomto roku bol ako tretí brankár na zimnej olympiáde v Albertville 1992. Tu však nezasiahol do žiadneho zápasu a SNŠ získalo zlatú medailu. Pre Chabibulina nebola udelená medaila, čím začal bojkotovať reprezentáciu. Až na olympiáde v Salt Lake City 2002 mu bola dodatočne udelená zlatá medaila. S reprezentáciou získal bronzové medaily a bol vyhlásený za najlepšieho brankára turnaja. 

V roku 1996 sa zúčastnil s Ruskom na svetom pohári, kde odchytal dva zápasy, ale obidva boli s prehrou na jeho konte.

Tiež bol nominovaný na ďalšiu olympiádu v Turíne 2006 kde pre zranenia nenastúpil ani na jeden zápas a nemohol pomôcť Rusku k medaile.

Trofeje a ocenenia
------------------

* hral v NHL All-Star Game v rokoch 1998, 1999, 2002, 2003
* zisk James Gatschene Memorial Trophy (IHL) 2000.
* držiteľ NHL rekordu za najviac čistých kont v play-off v jednom kole (3)
* najlepšia percentuálna úspešnosť v play-off NHL v sezóne 1996–97 (93,2 %)
* najviac víťazstiev v play-off NHL v sezóne 2003–04 (16)
* najviac čistých kont v play-off NHL v sezóne 2003–04 (5)
* v sezóne 2011–12 - najmenší priemer inkasovaných gólov na zápas v prvých deviatich zápasoch novej sezóny (0.98)
* držiteľ dvoch Stanley Cupov - v roku 2004 (za Tampu Bay) a v roku 2009 (za Chicago)
* zisk titulu majstra sveta juniorov z roku 1992
* zlatá olympijská medaila z roku 1992
* bronzová olympijská medaila z roku 2002
* na zimnej olympiáde z roku 2002 vyhlásený za najlepšieho brankára turnaja

Hráčska štatistika
------------------

### Základná časť

| Sezóna | Tím | Liga |  | Z | V | P | R/PPP | MIN | IG | ČK | G/Z |  % |
| --- | --- | --- | --- | --- | --- | --- | --- | --- | --- | --- | --- | --- |
| 1989–90 | Avtomobilist Sverdlovsk | ZSSR | 1 | — | — | — | 3 | 0 | 0 | 0.00 | — |
| 1991–92 | CSKA Moskva | SNŠ | 2 | — | — | — | 34 | 2 | 0 | 3.53 | — |
| 1992–93 | CSKA Moskva | IHL | 13 | — | — | — | 491 | 27 | — | 3.30 | — |
| 1993–94 | CSKA Moskva | IHL | 46 | — | — | — | 2625 | 116 | 3 | 2.65 | — |
| 1993–94 | Russian Penguins | IHL | 12 | 2 | 7 | 2 | 639 | 47 | 0 | 4.41 | 87,3 |
| 1994–95 | Springfield Falcons | AHL | 23 | 9 | 9 | 3 | 1241 | 80 | 0 | 3.87 | 87,4 |
| 1994–95 | Winnipeg Jets | NHL | 26 | 8 | 9 | 4 | 1339 | 76 | 0 | 3.40 | 89,5 |
| 1995–96 | Winnipeg Jets | NHL | 53 | 26 | 20 | 3 | 2914 | 152 | 2 | 3.13 | 90,8 |
| 1996–97 | Phoenix Coyotes | NHL | 72 | 30 | 33 | 6 | 4091 | 193 | 7 | 2.83 | 90,8 |
| 1997–98 | Phoenix Coyotes | NHL | 70 | 30 | 28 | 10 | 4026 | 184 | 4 | 2.74 | 90,0 |
| 1998–99 | Phoenix Coyotes | NHL | 63 | 32 | 23 | 7 | 3657 | 130 | 8 | 2.13 | 92,0 |
| 1999–00 | Long Beach Ice Dogs | IHL | 33 | 21 | 11 | 1 | 1936 | 59 | 5 | 1.83 | 93,0 |
| 2000–01 | Tampa Bay Lightning | NHL | 2 | 1 | 1 | 0 | 123 | 6 | 0 | 2.93 | 91,3 |
| 2001–02 | Tampa Bay Lightning | NHL | 70 | 24 | 32 | 10 | 3896 | 153 | 7 | 2.36 | 92,0 |
| 2002–03 | Tampa Bay Lightning | NHL | 65 | 30 | 22 | 11 | 3787 | 156 | 4 | 2.47 | 91,1 |
| 2003–04 | Tampa Bay Lightning | NHL | 55 | 28 | 19 | 7 | 3274 | 127 | 3 | 2.33 | 91,0 |
| 2004–05 | Ak Bars Kazan | RSL | 24 | 16 | 5 | 3 | 1457 | 40 | 5 | 1.65 | — |
| 2005–06 | Chicago Blackhawks | NHL | 50 | 17 | 26 | 6 | 2815 | 157 | 0 | 3.35 | 88,6 |
| 2006–07 | Chicago Blackhawks | NHL | 60 | 25 | 26 | 5 | 3425 | 163 | 1 | 2.86 | 90,2 |
| 2007–08 | Chicago Blackhawks | NHL | 50 | 23 | 20 | 6 | 2891 | 127 | 2 | 2.63 | 90,9 |
| 2008–09 | Chicago Blackhawks | NHL | 42 | 25 | 8 | 7 | 2467 | 96 | 3 | 2.33 | 91,9 |
| 2009–10 | Edmonton Oilers | NHL | 18 | 7 | 9 | 2 | 602 | 55 | 0 | 3.03 | 90,9 |
| 2010–11 | Edmonton Oilers | NHL | 46 | 10 | 32 | 3 | 1364 | 149 | 2 | 3.39 | 89,1 |
| 2011–12 | Edmonton Oilers | NHL | 40 | 12 | 20 | 7 | 1114 | 100 | 2 | 2.65 | 91,0 |
| NHL celkovo | 783 | 328 | 328 | 94 | 44755 | 1928 | 45 | 2.72 | 90,7 |

### Play-off

|  |  |
| --- | --- |
| Sezóna | Tím | Liga | Z | V | P | MIN | IG | ČK | G/Z |  % |
| 1993–94 | CSKA Moskva | IHL | 3 | — | — | 193 | 11 | — | 3.41 | — |
| 1995–96 | Winnipeg Jets | NHL | 6 | 2 | 4 | 359 | 19 | 0 | 3.17 | 91,1 |
| 1996–97 | Phoenix Coyotes | NHL | 7 | 3 | 4 | 426 | 15 | 1 | 2.11 | **93,2** |
| 1997–98 | Phoenix Coyotes | NHL | 4 | 2 | 1 | 185 | 13 | 0 | 4.21 | 87,7 |
| 1998–99 | Phoenix Coyotes | NHL | 7 | 3 | 4 | 449 | 18 | 0 | 2.40 | 92,4 |
| 1999–00 | Long Beach Ice Dogs | IHL | 5 | 2 | 3 | 321 | 15 | 0 | 2.80 | — |
| 2002–03 | Tampa Bay Lightning | NHL | 10 | 5 | 5 | 644 | 26 | 0 | 2.42 | 91,3 |
| 2003–04 | Tampa Bay Lightning | NHL | 23 | **16** | 7 | 1401 | 40 | **5** | 1.71 | 93,3 |
| 2004–05 | Ak Bars Kazan | RSL | 2 | 0 | 2 | 118 | 6 | 0 | 3.05 | — |
| 2008–09 | Chicago Blackhawks | NHL | 15 | 8 | 6 | 881 | 43 | 0 | 2.93 | 89,8 |
| NHL celkovo | 72 | 39 | 31 | 4345 | 174 | 6 | 2.40 | 91,7 |

### Reprezentačná štatistika

| Rok | Tím | Podujatie | Miesto |   | Z | V | P | R/PPP | MIN | IG | ČK | G/Z |  % |
| --- | --- | --- | --- | --- | --- | --- | --- | --- | --- | --- | --- | --- | --- |
| 1992 | SNŠ | MSJ | 1 | 6 | 6 | 0 | 0 | 289 | 7 | 2 | 1.45 | 90,7 |
| 1992 | SNŠ | Oly | 1 | 0 | — | — | — | — | — | — | — | — |
| 1993 | Rusko | MSJ | 6. | 6 | 2 | 3 | 1 | 340 | 15 | 1 | 2.65 | 91,7 |
| 1996 | Rusko | SP | SF | 2 | 0 | 2 | 0 | 100 | 10 | 0 | 6.00 | — |
| 2002 | Rusko | Oly | 3. | 6 | 3 | 2 | 1 | 359 | 14 | 1 | 2.34 | 93,0 |
| 2006 | Rusko | Oly | 4. | 0 | — | — | — | — | — | — | — | — |

Iné projekty
------------

Commons
* Spolupracuj na Commons Commons ponúka multimediálne súbory na tému **Nikolaj Ivanovič Chabibulin**

Externé odkazy
--------------

* Nikolaj Khabibulin klubová štatistika na *hockeyDB.com*
* Nikolaj Khabibulin na *nhl.com*

Zdroj
-----

*Tento článok je čiastočný alebo úplný preklad článku Nikolai Khabibulin na anglickej Wikipédii (číslo revízie nebolo určené).*







1. ↑   *OFICIÁLNE: Adam Húska má v KHL 50-ročného spoluhráča* [online]. Šport7.sk, 2023-12-29, [cit. 2024-02-04]. Dostupné online.
2. ↑   *Legendaren har inte spelat på tio år – gör comeback som 50-åring* [online]. Hockeysverige, [cit. 2024-02-04]. Dostupné online. (po anglicky)